OCh—2020. O‘zbekiston — BAA 5:1. Barcha gollar

Futbol bo‘yicha O‘zbekiston olimpiya terma jamoasi 19-yanvar, yakshanba kuni 23 yoshgacha bo‘lgan futbolchilar o‘rtasida 2020-yilgi Osiyo chempionati chorak finalida BAA termasiga qarshi bahs olib boradi.

“Daryo” esa mazkur bellashuvdan matnli onlayn translyatsiyani amalga oshiradi. Uchrashuv 18:15 da boshlanadi.
Sahifani yangilash
Assalomu alaykum, aziz futbol ixlosmandlari. O‘zbekiston olimpiya terma jamoasi yarim final yo‘llanmasi uchun BAAga qarshi maydonga tushadi. Ushbu bellashuvni mazkur sahifada matnli onlayn tarzida kuzatishingiz mumkin.
1'. Uchrashuv boshlandi!
1. Amirliklar o‘yinni boshlab berdi va oldinga o‘tdi. Amroning zarbasini darvozabonimiz egallab oldi
2. Vuuuuh! Amirliklar hujumchisi darvozaboni bilan birga-bir vaziyatga chiqib bordi. Baxtimizga Ne’matov zarbani qaytara oldi
3. Zarbaaa! Qanotdan uzatilgan to‘pga Abduholiqov boshi bilan zarba berdi, uni darvozabon maydon tashqarisiga chiqarib yubordi
7. G‘aniyev raqib posboni bilan birga bir vaziyatga chiqib bordi, biroq uning zarbasini darvozabon qaytarishga erishdi
11. Uchrashuvda to‘xtalish yuzaga keldi, BAA futbolchisiga tibbiy yordam ko‘rsatildi
13. Gol! Abdulla al-Amiri hisobni ochdi. Amiri bir nechta himoyachilarimizni aldab o‘tib, darvozaning uzoq burchagini aniq nishonga oldi
16. GOOOOOL! Ilhom Alijonov uzoq masofadan ajoyib zarba yo‘llab, hisobni tenglashtirdi
Hakam VARga murojaat qilmoqda, bizning foydamizga penalti belgilanishi mumkin
26. GOOOOOOOOOOOOOOL! Islom Qobilov 11 metrlik jarima zarbasini aniq bajarib, jamoamizni oldinga olib chiqdi. Bu Islomning musobaqadagi 3-goli!
29. Xavfli vaziyat! Abduholiqov jarima maydoniga yorib kirdi, uning zarbasini darvozabon ikki urinishda qaytarishga erishdi
35. Qodirqulov jarima maydoni yaqinida raqib futbolchisini yiqitdi va buning uchun sheriklarini koyimoqda. Zarbadan keyin to‘p jonli devordagi futbolchimizga tegib maydonni tark etdi
39. Yaxshiboyev o‘ng qanotda faollik ko‘rsatib, to‘pni jarima maydoni ichiga uzatgandi. Biroq unga hech kim zarba bera olmadi
41. GOOOOOOOOOOOOOOOOOOOOOOOOOOL! BOZOROOOOOOOOOOOOV! Oybek super zarba bilan jamoamizning uchinchi golini urdi!
45. Hojiakbar o‘ng qanotdan jarima maydoniga yorib kirdi va o‘tkir burchakdan darvoza tomon zarba yo‘lladi, biroq zarba noaniq ketdi
45. Birinchi bo‘limga 3 daqiqa qo‘shib berildi
45+3. Zarbaaa! Burchakdan uzatilgan to‘pni Abduholiqov boshi bilan darvozaga aniq yo‘llagandi, biroq darvozabon jamoasini muqarrar goldan saqlab qoldi
45+4. Birinchi bo‘lim yakunlandi
***
46. Ikkinchi bo‘lim boshlandi
46. BAA taym avvalida ikkita o‘zgarishga qo‘l urdi
49. Rashid al-Mehrzi Hojiakbarga nisbatan o‘ta qo‘pol o‘ynadi va sariq kartochkaga loyiq ko‘rildi
52. G‘aniyev jarima zarbasini ijro etdi, uning yo‘llagan aniq zarbasini darvozabon egallab oldi
55. Vakillarimiz tezkor qarshi hujumga o‘tib ketishgandi, biroq Qodirqulov o‘zining tushunarsiz harakati bilan o‘ta xavfli hujumni puchga chiqardi
59. Qodirqulovga tibbiy yordam ko‘rsatilmoqda
61. BAA futbolchilari jarima zarbasi ijro etdi, uni himoyachilar maydon tashqarisiga chiqarib yubordi. Burchak zarbasini Ne’matov bartaraf qildi
63. Vakillarimiz ajoyib kombinatsiya bilan raqib jarima maydoniga yorib kirgandi, biroq himoyachilar to‘pni qaytardi. Biznikilar qo‘l bilan o‘ynaldi deya hakamga murojaat qilmoqda
64. O‘zbekistonda odatiy o‘zgarish: Bozorov o‘rniga Nurillo To‘xtasinov tushdi
65. Ali Solih maydon markazida futbolchimizga nisbatan qo‘pol o‘ynadi. Futbolchi to‘psiz kurashda vakilimizga zarba berdi, biroq hakam sariq bilan cheklandi
70. Xavfli vaziyat! G‘aniyevning xatosidan keyin Amiri jarima maydoni ichida zarba berdi, biroq noaniq
71. Yaxshiboyev o‘ng qanotdan yorib kirdi va darvozabonni ham albad o‘tib, zarba yo‘lladi. Biroq himoyachi so‘nggi lahzada to‘pni qaytarishga ulgurdi
72. Ilhom Alijonov raqib hujumini to‘xtatib qolgani uchun sariq kartochka oldi
77. O‘zbekistonda ikkinchi o‘zgarish: Qodirqulov o‘rniga Aziz Ibrohimov tushdi
81. ZARBAAAA! Hojiakbar Alijonov raqib jarima maydoni ichida kuchli zarba ijro etdi, biroq to‘p darvoza ustuniga tegib qaytdi
83. Yana bir zarbaaa! G‘aniyev yana jarimadan to‘g‘ri darvozani nishonga oldi. Darvozabon to‘qqio‘likka ketayotgan to‘pni qaytarishga erishdi
85. GOOOOOOOOOOL!!! Yaxshiboyev ajoyib kombinatsiyadan keyin darvozabon bilan birga-bir vaziyatga chiqib bordi va imkoniyadan unumli foydalandi
88. O‘zbekistonda so‘nggi o‘zgarish: Hojiakbar Alijonov o‘rniga Dilshod Saitov tushdi
90. Ikkinchi bo‘limga 5 daqiqa qo‘shib berildi
90+3. GOOOOOL! To‘xtasinov hisobni 1:5 ko‘rinishga keltirdi. Yaxshiboyevning uzatmasidan keyin Abduhaoliqov to‘pni ustidan o‘tib ketdi, Nurillo esa yaqin masofadan darvozani ishg‘ol qildi
90+6. O‘yin yakunlandi! O‘zbekiston yarim finalda!!!
Xavfli vaziyatlar:
Futbolda oldin kayfiyatni ko‘tarib olamiz:)
-Хотин!-Лаббай!-Коса-товоқ, чойнак-пиёлани сал узоқроққа опқўй!-Тинчликми?-Ҳа, ҳозир футболчиларимиз ўйини бор...?
— Muslim Mirzajonov (@Roshidoniy) January 19, 2020
O‘zbek futbolida 2019-yilning eng yaxshi jurnalisti deb topilgan inson esa hozircha O‘zbekiston — BAA uchrashuvi haqida sukut saqlashni ma’qul ko‘rmoqda:)
Қўқонда Ашурматовга ёрдамчи бўлиб Даврон Файзиев ҳам ишларкан. Мда
— Herolion (@Aslanov_K) January 19, 2020
O‘zbek futbolida agent sifatida tanilgan insonning bugungi o‘yin haqida fikri
Bugungi uchrashuv biz uchun qanchalik muhim bo'lsa, raqiblarimiz uchun ham  shunchalik muhim. Arab shayhlari ham Taylandda o'yingga o'z "taraddudini" ko'rayotgan bo'lsa, ajab emas. Imkoniyatlarimizni 40/60 deb hisoblayman. Yigitlarga omad!
— Sanat Sharipov (@SanatSharipov) January 19, 2020
Taniqli sharhlovchi bir necha yil oldingi O‘zbekiston — BAA (2:3) uchrashuvini yodga oldi
2:0га енгаётганимизда, танаффусда кийим алмаштириш хонасига Абрамовни яқинлаштирмаслик керак:)
— Xayrulla Hamidov (@X_Hamidov) January 19, 2020
Uchrashuv boshlanishiga sanoqli daqiqalar qolmoqda
Muxlislar fikri
Агар биз ўлим гурухига тушмаганимизда манимча тренеримиз захира ўйинчиларига кўпроқ имкон берган бўлар эди.
— Izzatillo (@Izzatillo_7) January 19, 2020
Asosiy tarkiblar bilan tanishing:

BAA: Muhammad ash-Shamsi, Muhammad Ali al-Mahri, Xalifa Muborak al-Hammadi, Majid Ibrohim Salim, Abdulla al-Amiri, Ali Solih Amro, Abdalla Ramazon Bekxit, Hassan al-Hamadi, Yahyo ash-Sharif, Majid Rashid al-Mehrzi, Sayid Ali Suvaydan.
O‘zbekiston: Abduvohid Ne'matov, Ilhom Alijonov, Husniddin Aliqulov, Islom Qobilov, Hojiakbar Alijonov, Aziz G‘aniyev, Abdulla Abdullayev, Oybek Bozorov, Sanjar Qodirqulov, Jasur Yaxshiboyev, Bobur Abduxoliqov.
O‘zbekiston terma jamoasi futbolchilarining maydondagi joylashuvi